钦定古今图书集成/理学汇编/学行典/第216卷 > 王世构
## 钦定古今图书集成/理学汇编/学行典/第216卷 > 王世构

按《安福县志》：“王世构，字肯斋，司空学益仲子，师事刘
三五，以孝，交相砥砺。司空谒告归，病亟，世构奔迎，舟
过彭泽，风盛作，舟几覆，世构涕泣吁天，涛浪顿息。司
空卧枕数年，世构视汤药如一日，祷于神，援刀刲股
进肉羹服之，病愈。及司空殁，哀毁守制如礼。邹南皋
曾见台有诗篇赠焉。”